Kdekoľvek sa objaví, okamžite na seba strhne pozornosť. Počas festivalu v Ríme, kedy jej udelili ocenenie nesúce meno slávnej Talianky Virny Lisi, to mala ešte o čosi ľahšie. Bola hlavnou hviezdou večera. A tomu zodpovedal aj záujem fotografov.
Obdivovaná predstaviteľka bond-girl, ktorú si zahrala v roku 2015 po bolu Daniela Craiga v bondovke Spectre, prekvapila novým účesom. Tmavé vlasy si nechala radikálne skrátiť, v Ríme mali dĺžku tesne po ramená.
Pritom ešte koncom septembra, počas filmového festivalu v San Sebastiane, sa pýšila vlasmi po pás. Aj vtedy si na pódiu prevzala jedno z festivalových ocenení.
Len nedávno, 30. septembra, herečka oslávila 53. narodeniny. A ako doposiaľ, aj v Ríme zostala prirodzenou, tak, ako sme na ňu zvyknutí. Pre ocenenie si prišla vo výrazných bodkovaných šatách, tvár zdobil len jemný mejkap, najvýraznejšie nalíčené mala len oči.